A halála után megrendezett Formula–1 indiai nagydíjon több versenyző fejezte ki valamilyen formában tiszteletét felé és az egy héttel korábban, Las Vegasban, versenybalesetben elhunyt brit IndyCar-versenyző, Dan Wheldon felé. A honfitárs Jarno Trulli például egy Simoncelliéhez hasonlító sisakkal versenyzett, másoknak pedig Simoncelli rajtszáma, az 58-as, vagy Wheldon monogramja, a DW szerepelt a sisakján.